Na temelju članka 47. Statuta Općine Velika Kopanica ("Službeni vjesnik Brodsko-posavske županije“ broj: 9/09 i 5/13) i članka 24. Odluke o izvršavanju proračuna Općina Velika Kopanica za 2016. godinu koju je donijelo Općinsko vijeće Općine Velika Kopanica 15.12.2015.g., načelnica Općine Velika Kopanica dana 31.prosinca 2015. godine donosi

**ODLUKU**

**o obliku i sadržaju te rokovima podnošenja izvještaja ostalih korisnika proračunskih**

**sredstava**

**Članak 1.**

Ovom odlukom se utvrđuje oblik i sadržaj te rokovi podnošenja izvještaja ostalih korisnika

proračunskih sredstava.

Ostali korisnici proračunskih sredstava su korisnici sredstava koja se u proračunu Općine

Velika Kopanica izvršavaju kao donacije i pomoći (u daljnjem tekstu: korisnici).

**Članak 2.**

Korisnici su obvezni nadležnom upravnom odjelu Općine Velika Kopanica dostaviti izvješće o realizaciji programa, odnosno redovne djelatnosti (u daljnjem tekstu: program) i to:

1. polugodišnje izvješće do 1. kolovoza tekuće godine,

 2. godišnje izvješće u roku od 60 dana od završene financijske godine.

Izvješćem moraju biti obuhvaćeni svi programi koji su realizirani u izvještajnom razdoblju i to bez obzira na izvore financiranja.

**Članak 3.**

Izvješće iz članka 2. ove Odluke sastoji se od financijskog izvješća i obrazloženja realizacije

programa te priloga.

**Članak 4.**

Korisnici koji ostvaruju sredstva iz proračuna Općine Velika Kopanica u iznosu do 5.000 kuna, odnosno manje te Župa Sv. Ilije Proroka nisu obvezni dostavljati izvješća iz članka 2. i 3. već su nakon realizacije programa dužni dostaviti sljedeće dokaze vezane uz provođenje sufinanciranog programa:

1. knjigovodstvene isprave temeljem kojih su knjiženi rashodi programa (računi,

obračuni i sl.) do visine ukupnog programa, bez obzira na izvore financiranja,

2. dokaze o izvršenim isplatama rashoda iz točke 1. (izvaci iz računa i sl.),

3. kratko opisno izvješće o realizaciji s naglaskom na realizaciji planiranih ciljeva i

 rezultata.

**Članak 5.**

Financijsko izvješće iz članka 3 ove Odluke se sastoji od dva dijela:

1. prilog A. - izvršenje financijskog plana programa,

2. prilog B. - izvršenje ukupnog financijskog plana.

**Članak 6.**

Korisnici kojima je utvrđen status proračunskog i izvanproračunskog korisnika državnog

proračuna ili proračunskog i izvanproračunskog korisnika proračuna jedinica lokalne i

područne (regionalne) samouprave nisu obvezni ispunjavati prilog B - ukupni financijski plan

te nisu obvezni dostavljati priloge iz članka 12., osim priloga iz točke 4.

Korisnici iz stavka 1. ovog članka obvezni su dostaviti dokaz o dodjeli RKP broja od strane

Ministarstva financija.

**Članak 7.**

Prilog A. se ispunjava za svaki realizirani program pojedinačno, bez obzira na izvore

financiranja.

Prilog A. se sastoji od tri dijela:

1. tablice rashoda

2. tablice prihoda - izvora financiranja

3. razlika između prihoda i rashoda

1. dio-tablica rashoda

U tablicu rashoda se unose svi rashodi vezani uz realizaciju pojedinog programa, po vrstama,

uz obavezan unos planiranih iznosa, ostvarenih iznosa u izvještajnom razdoblju, razlike

ostvarenja u odnosu na plan te postotka ostvarenja. U tablicu je potrebno unijeti i ukupne

iznose, odnosno zbrojeve planiranih iznosa, ostvarenih iznosa u izvještajnom razdoblju,

razlika ostvarenja u odnosu na plan te ukupni postotak ostvarenja rashoda.

Vrste rashoda te pojedinačni i ukupni iznosi u stupcu ,,Planirano" moraju odgovarati

iznosima unesenim u obrasce financijskog plana odgovarajućeg programa predanog uz

prijavu na natječaj za financiranje javnih potreba.

2. dio - tablica prihoda - izvora financiranja

U tablicu prihodi - izvori financiranja se unose svi prihodi po vrstama, odnosno izvori

financiranja kojima se financiraju rashodi planirani za realizaciju pojedinog programa prema

izvoru (članarine, proračun Općine Velika Kopanica, proračun BPŽ, proračun RH, ostale donacije, sponzorstva, itd.), uz obavezan unos planiranih iznosa, ostvarenih iznosa u izvještajnom razdoblju, razlike ostvarenja u odnosu na plan te postotka ostvarenja. U tablicu je potrebno unijeti i ukupne iznose, odnosno zbrojeve planiranih iznosa, ostvarenih iznosa u izvještajnom razdoblju, razlika ostvarenja u odnosu na plan te ukupni postotak ostvarenja prihoda – izvora financiranja.

Vrste prihoda - izvori financiranja te pojedinačni i ukupni iznosi u stupcu ,,Planirano" moraju

odgovarati iznosima unesenim u obrasce financijskog plana odgovarajućeg programa

predanog uz prijavu na natječaj za financiranje javnih potreba.

U slučaju kad korisnik ostvari neplanirani prihod-izvor financiranja, u stupac planirano

potrebno je upisati ,,0", a u ostale stupce vezane uz taj prihod-izvor financiranja, stvarne

podatke vezane uz ostvarenje istog.

3. dio - razlika između prihoda i rashoda

U obrazac je potrebno unijeti razliku između ukupno ostvarenih prihoda - izvora financiranja

u izvještajnom razdoblju i ukupno ostvarenih rashoda u izvještajnom razdoblju.

**Članak 8.**

Prilog B. predstavlja ukupni financijski plan koji sadrži:

1. tablicu ukupnih rashoda

2. tablice ukupnih prihoda - izvora financiranja

3. rezultat izvještajnog razdoblja

4. višak prihoda iz protekle godine

5. ukupni rezultat na kraju izvještajnog razdoblja

1. dio -tablica ukupnih rashoda

U tablicu ukupnih rashoda se unose nazivi pojedinačnih programa te ukupni rashodi

pojedinog programa i to: zbrojevi planiranih rashoda, zbrojevi u obračunskom razdoblju

ostvarenih rashoda, razlike izvršenja u odnosu na plan te postoci izvršenja svakog za svaki

pojedinačni program. U tablicu je potrebno unijeti i ukupne iznose, odnosno zbrojeve

planiranih iznosa, ostvarenih iznosa, razlike ostvarenja u odnosu na plan te ukupni postotak

izvršenja rashoda svakog pojedinačnog programa.

Nazivi programa te pojedinačni i ukupni iznosi u stupcu ,,Planirano" moraju odgovarati

iznosima unesenim u obrasce ukupnog financijskog plana predanog uz prijavu na natječaj za

financiranje javnih potreba.

2. dio - tablice ukupnih prihoda - izvora financiranja

U tablicu ukupni prihodi - izvori financiranja se unose ukupni prihodi, odnosno izvori

financiranja kojima se financiraju ukupni rashodi korisnika prema izvoru (članarine, proračun

Općine Velika Kopanica, proračun BPŽ, proračun RH, ostale donacije, sponzorstva, itd...), uz

obavezan unos planiranih iznosa, ostvarenih iznosa, razlike ostvarenja u odnosu na plan te

postotaka ostvarenja. U tablicu je potrebno unijeti i ukupne iznose, odnosno zbrojeve

planiranih iznosa, ostvarenih iznosa, razlike ostvarenja u odnosu na plan te ukupni postotak

izvršenja prihoda - izvora financiranja.

Vrste prihoda - izvora financiranja te pojedinačni i ukupni iznosi u stupcu ,,Planirano" moraju

odgovarati iznosima unesenim u obrasce financijskog plana odgovarajućeg programa

predanog uz prijavu na natječaj za financiranje javnih potreba.

U slučaju kad korisnik ostvari neplanirani prihod-izvor financiranja, u stupac planirano

potrebno je upisati ,,0", a u ostale stupce vezane uz taj prihod-izvor financiranja, stvarne

podatke vezane uz ostvarenje istog.

3. dio - rezultat izvještajnog razdoblja

U obrazac je potrebno unijeti razliku između ukupno ostvarenih prihoda - izvora financiranja

i ukupno ostvarenih rashoda.

4. dio -višak prihoda iz protekle godine

U obrazac je potrebno unijeti višak prihoda nad rashodima iz protekle godine.

5. dio - ukupni rezultat na kraju izvještajnog razdoblja.

U obrazac je potrebno unijeti zbroj rezultata izvještajnog razdoblja i viška prihoda nad

rashodima iz protekle godine.

**Članak 9.**

Obrazloženje realizacije programa sastoji se od obrazloženja svakog pojedinačnog programa,

bez obzira na izvore financiranja.

Obrazloženje svakog pojedinačnog programa je vezano uz podatke iz financijskog plana

programa (Prilog A), a se sastoji od:

a) izvještaja o realiziranom programu

b) izvještaja o postignutim ciljevima i rezultatima programa temeljenim na pokazateljima uspješnosti.

**Članak 10.**

U izvještaju o realiziranom programu potrebno je dati prikaz realiziranog programa, s

naglaskom na odstupanjima u odnosu na planirane aktivnosti, odstupanjima između

planiranih i realiziranih rashoda te prihoda, odnosno izvora financiranja te navesti poteškoće

koje su se pojavile u realizaciji programa.

**Članak 11.**

U izvještaju o postignutim ciljevima i rezultatima programa temeljenim na pokazateljima

uspješnosti potrebno je obrazložiti postignute ciljeve i rezultate, odnosno obrazložiti

odstupanja između postignutih ciljeva i rezultata utvrđenih u prijavnom obrascu javnih

potreba.

**Članak 12.**

Korisnici su dužni dostaviti i slijedeće priloge:

1. kopiju izvoda iz računa na prvi radni dan godine za koju se izvješće odnosi

2. kopiju izvoda iz računa na posljednji radni dan u lipnju za godinu za koju se izvješće podnosi u slučaju predaje polugodišnjeg izvješća

3. kopiju izvoda iz računa na posljednji rad dan godine za koju se izvješće podnosi u

slučaju predaje godišnjeg izvješća

4. kopiju financijskih izvještaja za izvještajno razdoblje koje korisnik ima obvezu sastaviti za izvještajno razdoblje prema važećim propisima - predaju samo obveznici vođenja dvojnog knjigovodstva i sastavljanja te predaje financijskih izvještaja

5. kopiju knjige blagajne i knjige prihoda i rashoda za razdoblje za koje se podnosi izvješće - predaju korisnici koji nisu obveznici vođenja dvojnog knjigovodstva i sastavljanja te predaje financijskih izvještaja

6. odluku osnivača temeljem koje korisnik nije u obvezi vođenja dvojnog knjigovodstva i sastavljanja te predaje financijskih izvještaja donijetom u propisanim rokovima te obrazac temeljem kojega je korisnik izvijestio Ministarstvo financija o nastaloj promjeni s dokazom dostave - predaju korisnici koji nisu obveznici vođenja dvojnog knjigovodstva i sastavljanja te predaje financijskih izvještaja

**Članak 13.**

Korisnici su obavezni dostaviti izvješća o realizaciji programa i utrošenim proračunskim

sredstvima za programe realizirane u 2015. godini, s obzirom na različite metodologije izrade

prijave i izvješća o realizaciji programa, u izmijenjenom obliku i u rokovima utvrđenim od

strane Jedinstvenog upravnog odjela Općine Velika Kopanica.

**Članak 14.**

Ova Odluka stupa na snagu danom donošenja.

KLASA: 023-01/15-01/220

URBROJ: 2178/12-01-15-01

Velika Kopanica, 31.12.2015.g.

 OPĆINSKA NAČELNICA:

 **Ružica Vukovac dipl.iur.**